
Formular pentru colectarea de propuneri, sugestii, opinii cu valoare de recomandare

    Nume persoană fizică/denumire organizaţie/grup informal iniţiatoare/iniţiator etc.
    Localitate
    Adresă
    E-mail, telefon
    • Scopul organizaţiei/grupului sau domeniul de activitate al firmei (opţional)
   • Propunerea proiectului de act normativ ”proiectul de Hotărâre a Plenului Consiliului Superior al Magistraturii pentru modificarea și completarea Hotărârii Plenului Consiliului Superior al Magistraturii nr. 184/2007 pentru aprobarea Regulamentului privind organizarea şi desfăşurarea concursului pentru ocuparea posturilor vacante de grefieri informaticieni din cadrul instanţelor judecătoreşti şi al parchetelor de pe lângă acestea”.

    Alte idei/sugestii/comentarii: .................................................

Art. I - Hotărârea Plenului Consiliului Superior al Magistraturii nr. 184/2007 pentru aprobarea Regulamentului privind organizarea și desfășurarea concursului pentru ocuparea posturilor vacante de grefieri informaticieni din cadrul instanțelor judecătorești și al parchetelor de pe lângă acestea, publicată în Monitorul Oficial al României nr. 253 din data de 16 aprilie 2007, cu modificările şi completările ulterioare, se modifică şi se completează după cum urmează:


1. Titlul hotărârii se modifică şi va avea următorul cuprins:
„Hotărâre pentru aprobarea Regulamentului privind organizarea și desfășurarea concursului pentru ocuparea posturilor vacante de specialiști IT din cadrul instanțelor judecătorești și al parchetelor de pe lângă acestea”


	Nr. crt.
	Nr. Articol
	Textul propus de autoritatea iniţiatoare
	Conţinut propunere/ sugestie/opinie
	Argumentarea propunerii/ sugestiei/opiniei

	1.
	Art. 1 se modifică şi va avea următorul cuprins:

	Se aprobă Regulamentul privind organizarea și desfășurarea concursului pentru ocuparea posturilor vacante de specialiști IT din cadrul instanțelor judecătorești și al parchetelor de pe lângă acestea, cuprins în anexa care face parte integrantă din prezenta hotărâre.”
	

	





2. Titlul anexei se modifică şi va avea următorul cuprins:
 „Regulament privind organizarea și desfășurarea concursului pentru ocuparea posturilor vacante de specialiști IT din cadrul instanțelor judecătorești și al parchetelor de pe lângă acestea”

	Nr. crt.
	Nr. Articol
	Textul propus de autoritatea iniţiatoare
	Conţinut propunere/ sugestie/opinie
	Argumentarea propunerii/ sugestiei/opiniei

	1.
	La anexă, art. 1 se modifică și va avea următorul cuprins:
	„Art. 1 - (1) Ocuparea posturilor vacante de specialiști IT din cadrul instanțelor judecătorești și al parchetelor de pe lângă acestea se face prin concurs, organizat de fiecare curte de apel sau fiecare parchet de pe lângă curtea de apel ori, după caz, de Înalta Curte de Casație și Justiție, Parchetul de pe lângă Înalta Curte de Casație și Justiție sau Direcția Națională Anticorupție.
(2) Curțile de apel și parchetele de pe lângă acestea organizează concursul pentru ocuparea posturilor vacante de specialiști IT din circumscripțiile lor, cu sprijinul Direcției tehnologia informației din cadrul Ministerului Justiției sau, după caz, al compartimentului informatic din cadrul Parchetului de pe lângă Înalta Curte de Casație și Justiție.
(3) Înalta Curte de Casație și Justiție, Parchetul de pe lângă Înalta Curte de Casație și Justiție și Direcția Națională Anticorupție organizează concursul pentru ocuparea posturilor vacante de specialiști IT, cu sprijinul compartimentului informatic din cadrul acestora.”
	

	


	2.
	La anexă, la art. 2 alin. (1), lit. e) se modifică și va avea următorul cuprins:
	„e) are studii superioare de specialitate în domeniul: matematică; informatică; cibernetică, statistică şi informatică economică; inginerie electronică, telecomunicaţii şi tehnologii informaţionale; automatică, informatică aplicată şi sisteme inteligente; inginerie electrică.”
	
	

	3. 
	La anexă, la art. 5, după alin. (3), se introduc trei noi alineate, alin. (4)-(6), cu următorul cuprins:

	„(4) Comisia de organizare a concursului îndeplinește și următoarele atribuții:
a) asigură afișarea rezultatelor verificării dosarelor candidaților;
b) asigură afișarea baremului de corectare și notare pentru proba scrisă de verificare a cunoștințelor teoretice în domeniul informatic și a baremului definitiv de corectare și notare pentru această probă;
c) asigură afișarea rezultatelor probelor de concurs și a rezultatelor finale, în acord cu prevederile art. 11 alin. (3) şi ale art. 12 alin. (1);
d) asigură efectuarea oricărui alt demers specific, pentru buna organizare și desfășurare a concursului.
(5) Nu pot fi numite în comisia de organizare a concursului persoanele care au soțul sau soția, rude ori afini până la gradul al patrulea inclusiv în rândul candidaților. Dacă incompatibilitatea se ivește ulterior desemnării membrilor în comisia de organizare, persoana în cauză are obligația să comunice de îndată această situație colegiului de conducere, în vederea înlocuirii sale.
(6) În comisia de organizare a concursului vor fi numiți și membri supleanți care vor înlocui de drept, în ordinea stabilită de colegiul de conducere, prin hotărârea de numire a comisiei, pe acei membri ai comisiei care, din motive întemeiate, nu își pot exercita atribuțiile.”
	
	

	4.
	La anexă, art. 6 se modifică și va avea următorul cuprins:
	„Art. 6 - (1) Pentru concursurile organizate de curțile de apel sau, după caz, de parchetele de pe lângă acestea, comisia de examinare elaborează un număr de trei variante de subiecte pentru proba scrisă de verificare a cunoștințelor teoretice în domeniul informatic, precum și baremele de corectare și notare pentru acestea. Pentru elaborarea subiectelor, comisia de examinare poate solicita sprijinul reprezentanților Direcției tehnologia informației din Ministerul Justiției sau ai compartimentului informatic din Parchetul de pe lângă Înalta Curte de Casație și Justiție, desemnați prin ordin al ministrului justiției ori al procurorului general al Parchetul de pe lângă Înalta Curte de Casație și Justiție, după caz.
(2) Pentru concursurile organizate de Înalta Curte de Casație și Justiție, de Parchetul de pe lângă Înalta Curte de Casație și Justiție sau de Direcția Națională Anticorupție, comisia de examinare elaborează, cu sprijinul reprezentanților compartimentului informatic din cadrul acestora sau al altor specialiști în domeniul informatic, desemnați de președintele instanței sau conducătorul parchetului, un număr de trei variante de subiecte pentru proba scrisă de verificare a cunoștințelor teoretice în domeniul informatic, precum și baremele de corectare și notare pentru acestea.
(3) Cele trei variante de subiecte pentru proba scrisă de verificare a cunoștințelor teoretice în domeniul informatic și baremele de corectare și notare pentru acestea, se predau de către comisia de examinare către comisia de organizare, cu cel puțin 12 ore înainte de desfășurarea probei scrise, în plicuri distincte, închise și sigilate.”

	
	

	5.
	La anexă, la art. 9, alin. (2) se modifică și va avea următorul cuprins:
	„(2) În cazul concursurilor organizate de curţile de apel şi parchetele de pe lângă acestea, colegiul de conducere poate solicita desemnarea în cadrul comisiei prevăzute la alin. (1) a unui membru de către conducerea Direcţiei tehnologia informaţiei din cadrul Ministerului Justiţiei sau, după caz, de conducerea compartimentului informatic din cadrul Parchetului de pe lângă Înalta Curte de Casaţie şi Justiţie.”
	
	

	6.
	La anexă, la art. 9, după alin. (3), se introduc patru noi alineate, alin. (4)-(7), cu următorul cuprins:
	„(4) Comisia de examinare îndeplinește și următoarele atribuții:
a) stabilește tematica și bibliografia prevăzute la art. 3 alin. (1 );
b) elaborează variantele de subiecte pentru proba scrisă de verificare a cunoștințelor teoretice în domeniul informatic, precum și baremul de corectare și notare pentru fiecare variantă în parte;
c) notează lucrările scrise, pe baza baremului definitiv de corectare și notare, în acord cu prevederile art. 10;
d) stabilește planul de desfășurare al probei practice, prevăzută la art. 7 alin. (1), precum și baremul de notare al acesteia;
e) notează candidații la proba practică, pe baza planului de desfășurare și a baremului de notare, în acord cu prevederile art. 10;
f) întocmește și transmite comisiei de organizare a concursului procesele-verbale prevăzute la art. 11 alin. (1) și (2).

(5) Nu pot fi numite în comisia de examinare persoanele care au soțul sau soția, rude ori afini până la gradul al patrulea inclusiv în rândul candidaților. Dacă incompatibilitatea se ivește ulterior desemnării membrilor în comisia de examinare, persoana în cauză are obligația să comunice de îndată această situație colegiului de conducere, în vederea înlocuirii sale.
(6) În comisia de examinare vor fi numiți și membri supleanți care vor înlocui de drept, în ordinea stabilită de colegiul de conducere, prin hotărârea de numire a comisiei, pe acei membri ai comisiei care, din motive întemeiate, nu își pot exercita atribuțiile.
(7) Dispozițiile alin. (5) referitoare la incompatibilități se aplică în mod corespunzător reprezentanților Direcției tehnologia informației din cadrul Ministerului Justiției sau ai compartimentului informatic din cadrul Parchetului de pe lângă Înalta Curte de Casație și Justiție, prevăzuți la art. 6 alin. (1), precum și reprezentanților compartimentului informatic din cadrul Înaltei Curți de Casație și Justiție, Parchetului de pe lângă Înalta Curte de Casație și Justiție sau Direcției Naționale Anticorupție ori altor specialiști în domeniul informatic, prevăzuți la art. 6 alin. (2).”
	


	

	7. 
	La anexă, la art. 11, după alin. (3), se introduce un nou alineat, alin. (4), cu următorul cuprins:
	„(4) La proba practică se pot prezenta doar candidații care au obținut minim nota 5 la proba scrisă de verificare a cunoștințelor teoretice în domeniul informatic.”

	
	

	8. 
	La anexă, art. 12 se modifică și va avea următorul cuprins:
	„Art. 12 - (1) Baremul de corectare și notare al probei scrise de verificare a cunoștințelor teoretice în domeniul informatic se afișează la sediul instanței sau al parchetului care a organizat concursul la încheierea probei scrise și, ulterior, se publică pe pagina de internet a instanței sau parchetului care a organizat concursul.
(2) În termen de 24 de ore de la afișare, candidații pot formula contestații la baremul de corectare, care se soluționează, motivat, în termen de 48 de ore. Baremul definitiv de corectare și notare, stabilit în urma soluționării contestațiilor, se afișează de îndată la sediul instanței sau al parchetului care a organizat concursul și se publică pe paginile de internet ale acestora.
(3) În termen de 24 de ore de la afișarea rezultatelor la proba scrisă de verificare a cunoștințelor teoretice, candidații nemulțumiți pot formula contestație cu privire la nota obținută. Contestațiile se soluționează în termen de 24 de ore, iar rezultatele contestațiilor se afișează de îndată la sediul instanței sau al parchetului care a organizat concursul și se publică pe paginile de internet ale acestora. Nota obținută la contestație nu poate fi mai mică decât nota contestată.
(4) Rezultatele la proba practică nu se pot contesta.”
	
	

	

9.
	La anexă, după art. 12, se introduc două noi articole, art. 121 și art. 122 , cu următorul cuprins:

	„Art. 121 - (1) În situația în care, în urma soluționării contestațiilor la baremul de corectare şi notare al probei scrise, se anulează una sau mai multe întrebări, punctajul corespunzător întrebărilor anulate se acordă tuturor candidaților.
(2) În ipoteza în care, în urma soluționării contestațiilor la baremul de corectare şi notare al probei scrise, se apreciază că răspunsul corect la una dintre întrebări este altul decât cel indicat în barem, se corectează baremul și se va acorda punctajul corespunzător întrebării respective numai candidaților care au indicat răspunsul corect stabilit prin baremul definitiv.
(3) În situația în care, în urma soluționării contestațiilor la baremul de corectare şi notare al probei scrise, se apreciază că răspunsul indicat ca fiind corect în baremul inițial nu este singurul răspuns corect, punctajul corespunzător întrebării respective se acordă pentru oricare dintre variantele de răspuns stabilite ca fiind corecte prin baremul definitiv. 
Art. 122 - (1) Contestațiile se depun la sediul instanței sau al parchetului care a organizat concursul și se soluționează de o comisie de contestații desemnată de colegiul de conducere al instanței sau parchetului care a organizat concursul.
(2) Dispozițiile art. 9 alin. (1)-(3), (5) și (6) se aplică în mod corespunzător și în cazul comisiei de contestații.
(3) Comisia de contestații are în principal următoarele atribuții:
a) soluționează contestațiile depuse de candidați cu privire la baremul de corectare şi notare al probei scrise de verificare a cunoștințelor teoretice în domeniul informatic;
b) stabilește baremul definitiv de corectare și notare al probei scrise și îl transmite comisiei de organizare, pentru a fi comunicat candidaților;
c) soluționează contestațiile depuse de candidați cu privire la nota obținută la proba scrisă de verificare a cunoștințelor teoretice în domeniul informatic.”

CONSILIUL SUPERIOR AL MAGISTRATURII

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)





image2.emf

image3.png




image4.png




